
  Broj: Pp -10241/2025



U  I M E  R E P U B L I K E  H R V A T S K E

P R E S U D A

  Općinski prekršajni sud u Zagrebu, po sutkinji Ivani Barbir, uz sudjelovanje zapisničarke Mirjane Crkvenac-Franković u prekršajnom predmetu protiv I. okrivljene pravne osobe LABIN MUSIC j.d.o.o. za ugostiteljstvo i turistička agencija i II okrivljene odgovorne osobe Alena Vozila, zbog prekršaja iz čl. 296. st. 1. toč. 16. i st. 2. Zakona o autorskom pravu i srodnim pravima ("Narodne novine” broj 111/21), povodom optužnog prijedloga Hrvatskog društva skladatelja, ZAMP - Stručne službe za zaštitu autorskih muzičkih prava, broj 353118-0001 od 25.7.2025. nakon provedenog žurnog postupku, javno je objavio dana 5. svibnja 2026. 

p r e s u d i o   j e 

I) I okrivljena pravna osoba LABIN MUSIC j.d.o.o. za ugostiteljstvo i turistička agencija, OIB 10853297021, MBS 130104597, prekršajno kažnjavana, sa sjedištem u Labinu, Zelenice 15, i

II. Okrivljena odgovorna osoba: Alen Vozila, OIB 85336960734, sin Vladimira, rođen 1.12.1971.g. u Vinežu, državljanin RH, prekršajno kažnjavan, sa prebivalištem u Labinu, Karla Kranjca 54, 

k r i v i   s u

	što su dana 7. listopada 2024. godine oko 11,20 sati u Labinu, Mate Blažine 3, u bistro Jest, javno priopćavali autorska glazbena djela koristeći uređaj sa zvučnicima, a ne posjedujući Zakonom propisano odobrenje za javno korištenje glazbe izdano od Hrvatskog društva skladatelja, kao ovlaštene organizacije autora,
	dakle, što su kao pravna osoba i odgovorna osoba u pravnoj osobi bez odobrenja udruge za ostvarivanje autorskog prava – Hrvatskog društva skladatelja – Zaštita autorskih muzičkih prava,  priopćili javnosti autorsko djelo,
	čime su počinili prekršaj iz čl. 296. st. 1. toč.16. Zakona o autorskom pravu i srodnim pravima, kažnjiv po st. 1. i 2. istog članka,  
pa se temeljem citiranog propisa izriče 
- I okrivljenoj pravnoj osobi novčana kazna u iznosu od 700,00 eura (sedamsto) eura,
 - II okrivljenoj odgovornoj osobi u pravnoj osobi novčana kazna u iznosu od 300,00 eura (tristo) eura,

II) Temeljem čl. 33. st.11. Prekršajnog zakona I. i II. okrivljenici su obvezni platiti novčanu kaznu u korist Državnog proračuna na račun naveden u priloženim predlošcima uplatnice u roku od 1 mjeseca po pravomoćnosti ove presude, a u protivnom postupit će se prema odredbi čl. 34. Prekršajnog zakona.
Temeljem čl. 152.st.3. Prekršajnog zakona ukoliko I. i II. okrivljenici u navedenom roku plate 2/3 izrečene novčane kazne u korist Državnog proračuna na račun naveden u priloženom predlošku uplatnice smatrat će se da je novčana kazna u cijelosti plaćena.

III) Temeljem čl. 139.st.3. u vezi s čl.138.st.2.toč.3 Prekršajnog zakona, I. okrivljenik i II. okrivljenik su obvezni naknaditi troškove prekršajnog postupka u paušalnom iznosu od 40,00 EUR (četrdeset) eura - SVAKI u korist Državnog proračuna na račun naveden u priloženom predlošku uplatnice u roku od 1 mjeseca po pravomoćnosti ove presude, a u protivnom troškovi će se naplatiti prisilno, temeljem čl. 152. st. 4. i st. 11. Prekršajnog zakona.

Obrazloženje

1. Hrvatsko društvo skladatelja, ZAMP-stručne službe za zaštitu autorskih muzičkih prava pod gornjim brojem podnio je optužni prijedlog protiv I. i II. okrivljenika, zbog djela prekršaja činjenično i pravno opisanog u izreci ove presude te je podredno predloženo provođenje žurnog postupka.
2. I. Okrivljena pravna osoba i II. okrivljena odgovorna osoba su pozvani na ispitivanje dana 18. rujna 2025., 4. veljače 2026. i 24. ožujka 2026. a koje pozive za 18. rujna 2025.godine su I. i II. okrivljenik uredno primili, a na koja se ročišta nisu odazvali niti su svoj izostanak opravdali, dok su pozivi za ročište zakazano za dan 4.2.2026. i 24.3.2026. vraćeni neuručen s naznakom "obaviješten nije podigao pošiljku". Poziv I i II okrivljeniku za ročište dana  23. travnja 2026.g. istaknut je na oglasnoj ploči suda od 30. ožujka 2026. do 7. travnja 2026.g. te je sukladno čl. 145. st. 5. Prekršajnog zakona time dostava poziva uredno obavljena. Sudac je supsidijarno primjenjujući odredbu čl. 167. st. 3. Prekršajnog zakona proveo postupak bez saslušanja I i II okrivljenika, držeći da njihovo ispitivanje nije potrebno, te isto nije od utjecaja na zakonito i pravilno donošenje presude.                
3. U tijeku postupka zamolbeno je pred Općinskim sudom u Rijeci dana 10. prosinca 2025.  saslušan u svojstvu svjedoka referent ZAMP-a Josip Pende koji je iskazao da je toga dana po nalogu poslovnice vršio kontrolu u bistro Jest u Labinu. Tom prilikom kada je došao u objekt predstavio se i tamo je bio nazočan vlasnik objekta Alen Vozila koji je bio upoznat s djelovanjem ZAMP-a. Utvrdio je da se u objektu izvodi glazba, da se ista pušta s uređaja Party net i uporabom programa za prepoznavanje glazbe  utvrdio točno koja se skladba u tom trenutku puštala u objektu. Utvrdio je i trgovačko društvo koje je vlasnik objekta Labin music j.d.o.o. te je o svemu tome sastavio zapisnik na koji Alen Vozila nije imao primjedbe. Vlasnik se potpisao na zapisnik, a primjerak zapisnika je ostavio njemu.
4. Kako se I i II okrivljenik nisu  odazvali uredno primljenom pozivu na zakazano ročište za dan 23. travnja 2026.g. na kojem je pročitan zapisnik o saslušanju svjedoka, njihovo pravo na obranu je ostvareno. 
5. Sud je izvršio uvid u zapisnik o izvršenoj kontroli javnog korištenja autorskog glazbenog djela br. 1011951-353118 od 7.10.2024. koji prileži optužnom prijedlogu. Pregledan je i izvadak iz prekršajne evidencije za I i II  okrivljenika iz kojeg proizlazi da su I okrivljena pravna osoba i II okrivljena odgovorna osoba prekršajno kažnjavani zbog istovrsnog djela prekršaja i to I okr. pravna osoba  presudom ovog suda pod posl. brojem Pp-15083/23, pravomoćna 15.4.2024, a II okrivljena odgovorna osoba presudama ovog suda pod posl. brojem Pp-15083/2023, pravomoćna 15.4.2024 i  Pp-3362/2024, pravomoćna 7.10.2025.
6. Sud je u cijelosti prihvatio iskaz svjedoka jer je isti kao referent HDS, ZAMP-a neposrednim opažanjem, obavljajući kontrolu autorskih glazbenih djela, uočio predmetni prekršaj i potom sastavio zapisnik br. 1011951-353118 dana 7.10.2024. koji prileži spisu, a svoj iskaz na sudu dao je jasno, detaljno i logično, u skladu s činjeničnim opisom izvršenja prekršaja, tako da sud nije imao razloga sumnjati u istinitost njegovog iskaza te ga smatra zakonitim i vjerodostojnim dokazom.
 7. Cijeneći i zapisnik o izvršenoj kontroli koji je sastavljen po neposredno uočenom prekršaju od strane referenta ZAMP-a, sud smatra nesporno dokazanim da su se u ponašanju I i II okrivljenika ostvarila sva bitna obilježja djela prekršaja kažnjivog po čl. 296. st. 1. toč. 16. i st. 2. istog Zakona. Sud je izvršio uvid u izvadak iz sudskog registra za I okr. iz kojeg je razvidno da je Alen Vozila u vrijeme počinjenja prekršaja odnosno dana 7.10.2024. godine, bio upisan i ovlašten za zastupanje pravne osobe, dakle kao II. okr. u vrijeme počinjenja prekršaja bio odgovorna osoba. 
8. Stoga je sud I i II okr. proglasio krivima i izrekao im novčanu kaznu, za koju smatra da je primjerena težini počinjenog prekršaja, stupnju njihove odgovornosti, da  će se izricanjem iste u potpunosti postići svrha kažnjavanja.
9. Kod odmjeravanja kazne, uzete su u obzir sve okolnosti koje utječu na vrstu i visinu kazne iz čl. 36. st. 2. Prekršajnog zakona, pritom  nije utvrdio olakotne  okolnosti, dok je kao otegotnu utvrdio njihovu dosadašnju prekršajnu kažnjavanost te im je izrečena novčana kazna u navedenom iznosu, jer se može osnovano smatrati da će se  ovako izrečenom kaznom postići svrha kažnjavanja te da će se okrivljenici ubuduće kloniti činjenja ovakvih i svih drugih prekršaja.  
10. Temeljem u izreci citiranih propisa, kako su I. i II. okrivljeni proglašeni krivima, to su obvezni naknaditi troškove prekršajnog postupka u paušalnom iznosu, koji je odmjeren s obzirom na složenost i duljinu trajanja postupka.

Zagreb, 5. svibnja 2026. 

Zapisničarka 	   						 Sutkinja
Mirjana Crkvenac-Franković				            Ivana Barbir


Uputa o  pravnom lijeku: 
Protiv ove presude stranke mogu podnijeti žalbu u roku od 8 dana od dana dostave  prijepisa presude. Žalba se podnosi pismeno u dva istovjetna primjerka, putem ovog Suda, bez naplate takse, na adresu: Općinski prekršajni sud u Zagrebu, Avenija Dubrovnik 8, pozivom na gornji broj, a o istoj odlučuje nadležni sud.

Dostavna naredba:
1. I. okrivljenik Labin Music j.d.o.o., Zelenice 15, 52220 Labin
2. II. Okrivljenik Alen Vozila, Karla Kranjca 54, 52220 Labin
3. tužitelj Hrvatsko društvo skladatelja, ZAMP- Stručna služba za zaštitu autorskih muzičkih prava, Heinzelova 62A, 10000 Zagreb
4. spis

